**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL UAB „ALLORO“ ŽEMĖS MOKESČIO**

2020 m. spalio 27 d. Nr. 34-548

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos žemės mokesčio įstatymo 8 straipsnio 3 dalimi ir atsižvelgdama į UAB „Alloro“ 2020-10-05 prašymą „Finansinei paramai gauti dėl COVID-19 sukeltų padarinių“, Lazdijų rajono savivaldybės taryba nusprendžia:

1. Sumažinti 25 procentais UAB „Alloro“ žemės mokestį už 2020 metus.
2. Įpareigoti Lazdijų rajono savivaldybės administraciją per 5 darbo dienas informuoti Kauno apskrities valstybinę mokesčių inspekciją apie priimtą sprendimą.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Šarūnė Dumbliauskienė, tel. 8 613 80 879

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL UAB „ALLORO“ ŽEMĖS MOKESČIO“**

**AIŠKINAMASIS RAŠTAS**

2020 m. spalio 20 d.

Lazdijų rajono savivaldybės tarybos sprendimo projektas „Dėl UAB „Alloro“ žemės mokesčio“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos žemės mokesčio įstatymo 8 straipsnio 3 dalimi ir atsižvelgiant į UAB „Alloro“ 2020-10-05 prašymą „Finansinei paramai gauti dėl COVID-19 sukeltų padarinių“.

 ***Šio sprendimo projekto tikslas*** – sumažinti 25 procentais UAB „Alloro“ žemės mokestį už 2020 metus.

2020-10-05 buvo gautas UAB „Alloro“ prašymas, kuriame prašoma atleisti nuo žemės mokesčio už 0,11290 ha žemės sklypą, esantį Nepriklausomybės a. 4, Lazdijuose.

Karantino laikotarpis tęsėsi 3 mėn. arba 1/4 metų, tai ir metinį žemės mokestį siūloma sumažinti analogiškai. UAB „Alloro“ žemės mokestis už 2020 m. dar nėra paskaičiuotas, tačiau iš pateiktos 2019 m. deklaracijos matyti, kad jis turėtų būti apie 55 eurus. Sumažinus šį mokestį 25 proc. savivaldybės biudžetas netektų 13,75 eurų pajamų iš žemės mokesčio.

***Kaip šiuo metu yra sprendžiami projekte aptarti klausimai***­ – žemės mokestis turi būti sumokėtas iki einamojo mokestinio laikotarpio lapkričio 15 d.

***Kokių pozityvių rezultatų laukiama*** – atleidus nuo žemės mokesčio, bus suteikta mokestinė lengvata verslo subjektui.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – prognozuotos savivaldybės biudžeto pajamos iš žemės mokesčio sumažės 13,75 eurų.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.